**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL NEKILNOJAMOJO TURTO MOKESČIO TARIFŲ NUSTATYMO 2018 METAMS**

2017m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis, Rokiškio rajono savivaldybės taryba n u s p r e n d ž i a:

1. Nustatyti nekilnojamojo turto mokesčio tarifus 2018 metams (procentais nuo nekilnojamojo turto mokestinės vertės):

1.1. 0,3 procento – juridiniams ir fiziniams asmenims, einamaisiais metais pirmą kartą įregistravusiems veiklą; juridiniams asmenims, įregistravusiems veiklą kitose savivaldybėse ir pradedantiems veiklą Rokiškio rajono savivaldybėje (tarifą taikyti 3 metus nuo veiklos pradžios);

1.2. 0,5 procento – kitiems juridiniams ir fiziniams asmenims.

1.3. 3,0 procentai – už apleistą ir neprižiūrimą nekilnojamąjį turtą.

2. Šį sprendimą pateikti Panevėžio apskrities valstybinės mokesčių inspekcijos Rokiškio skyriui iki 2017 m. birželio 1 d.

3. Skelbti šį sprendimą Teisės aktų registre ir savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**SPRENDIMO PROJEKTO „ DĖL NEKILNOJAMOJO TURTO MOKESČIO TARIFŲ NUSTATYMO 2018 METAMS“ AIŠKINAMASIS RAŠTAS**

**Sprendimo projekto tikslas ir uždaviniai.** Tarybos sprendimo projekto tikslas – patvirtinti nekilnojamojo turto mokestį (toliau – NTM) rajono savivaldybėje 2018 metams.

**Šiuo metu esantis teisinis reglamentavimas.** Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis.

 **Sprendimo projekto esmė.** Nekilnojamojo turto mokesčio įstatymą nekilnojamojo turto mokestis gali būti nuo 0,3 procento iki 3 procentų nekilnojamojo turto mokestinės vertės. Šį mokestį nustato savivaldybės tarybos. 2016 metams buvo padidintas mokestis nuo 0,3 iki 0,5 proc. 2018 metams siūlome tarifą-: **0,3 proc.** juridiniams ir fiziniams asmenims, pirmą kartą įregistravusiems veiklą. Taip pat juridiniams asmenims, kurie pagrindinę veiklą yra įregistravę kitose savivaldybėse, bet nori pradėti veiklą mūsų rajone ir turi čia nekilnojamąjį turtą. Šioms grupėms 0,3 procento tarifas būtų taikomas 3 metus; **0,5 proc.** – visiems kitiems fiziniams ir juridiniams asmenims ir **3 proc**. – už apleistą nekilnojamąjį turtą.

2016 metais NTM gauta 192 178 eurai, tai yra 60 603 eurais daugiau nei 2015 metais. Daugiau nei pusę NTM sumoka ne mūsų rajono įmonės.

 **Galimos pasekmės, priėmus siūlomą tarybos sprendimo projektą:**

 **neigiamos:** neigiamų pasekmių nenumatoma;

 **teigiamos:** papildomos biudžeto pajamos ir smulkaus verslo skatinimas.

 **Sprendimo nauda rajono gyventojams**. Stabilumas mokesčių mokėtojams. Naujai įregistravusiems veiklą taikomas mažiausias tarifas 3 metus.

 **Finansavimo šaltiniai ir lėšų poreikis**:papildono lėšų poreikio nereikia.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė